**KOOSTÖÖLEPE**

**Projekti nimi:** *Laste Lõunamaa*

**Leppe osapooled:**

1. Eesti Maanteemuuseum
2. Pokumaa
3. Liikluslinna Lõbustuspark

**Sõlmitud:** [Kuupäev]

**1. Leppe eesmärk**

1.1. Käesoleva leppe raames lepitakse kokku "Laste Lõunamaa" koostööprojekti osapoolte kohustused ja õigused.  
 1.2. Projekti eesmärk on pakkuda peredele ja lastega külastajatele mitmekesiseid ja elamuslikke teenuseid, mis soodustavad Lõuna-Eesti kui peresõbraliku sihtkoha tuntust.  
 1.3. Teenusena pakutakse külastajatele kolme osapoole ühist perepiletit.  
 1.4. Kolme osapoole vahel lepitakse kokku hooaja ühispileti hind. Enne uue hooaja algust vaadatakse ühispileti hind üle ning vajadusel tehakse muudatused.  
 1.5. Turundustegevusi ja muid algatusi teevad osapooled projekti raames iseseisvalt. Kui vajalik, võib ühise kokkuleppe alusel palgata projektijuhi, kes vastutab turundustegevuste ja koostöö koordineerimise eest.  
 1.6. "Laste Lõunamaa" jaoks on loodud Facebooki ja Instagrami lehed (*Laste Lõunamaa*), mille haldamine on osapoolte kohustus. Samuti on loodud koduleht, mille haldamisega osapooled tegelevad.  
 1.7. Ühispileti müük toimub ainult läbi e-poe, platvormina kasutatakse Fienta.ee keskkonda läbi Eesti Maanteemuuseumi konto.

**2. Osapoolte kohustused**

2.1. Kõik osapooled kohustuvad panustama projekti tegevustesse ja arendamisse vastavalt kokkulepitud tööjaotusele.  
 2.2. Osapooled jagavad vastutust turundustegevuste, kampaaniate jm tegevuste pakkumise osas.  
 2.3. Finantskohustuste jaotumine lepitakse kokku eraldi lisa dokumentides.  
 2.4. Iga osapool esitab regulaarselt tagasisidet ja arendab oma teenuseid vastavalt projekti eesmärkidele.

**3. Projekti juhtimine ja otsuste tegemine**

3.1. Projekti tegevuste koordineerimiseks toimub vähemalt 1 kord aastas ühiskoosolek.  
 3.2. Otsused tehakse konsensuse alusel või vajadusel hääletamise teel, kus igal osapoolel on üks hääl.

**4. Tulude ja kulude jagamine**

4.1. Tulude ja kulude jagamine toimub kord aastas - sügisel.  
 4.2. Jaotuse põhimõtted lepitakse kokku osapoolte vahel, võttes arvesse iga liikme panust ja kulusid.

**5. Leppe kehtivus ja lõpetamine**.

5.1. Leppe kehtivus algab 1.04.2025 ja see on tähtajatu, pikenedes automaatselt. Lepet saab muuta või lõpetada poolte kokkuleppel.  
5.2. Kui osapool soovib leppest välja astuda, tuleb sellest ette teatada vähemalt 3 kuud enne lahkumist

**Allkirjad:**

**Eesti Maanteemuuseum** Esindaja: Rita Valge

**Pokumaa** Esindaja: Sirje Loodus

**Liikluslinna Lõbustuspark** Esindaja: Maria Vahtel